गणपतिपुले से एक किमी दूर स्थित मलगुंड छोटा सा गांव है जो प्रसिद्ध मराठी कवि केशवासूत का जन्मस्थल है। यहां आकर आप इस महान कवि के घर जा सकते हैं जिसे अब हॉस्टल में बदल दिया गया है। मराठी साहित्य परिषद द्वारा बनाए गए कवि केशवासूत का स्मारक भी आप देख सकते हैं। कोंकण में हर जगह आमों से लदे पेड़ भी देखने को मिलते हैं। यहां आब्याची पोली, फानासची पोली यानी कि कटहल की रोटी, कोकम कढ़ी बहुत मशहूर है। इस जगह को घूमने के लिए समय निकालकर आएं तभी यहां की हर एक चीज़ का लुत्फ उठा पाएंगे।